CELEX: 62014TN0587
Language: fi
Date: 2014-08-06 00:00:00
Title: Asia T-587/14: Kanne 6.8.2014 – Crosfield Italia v. ECHA

13.10.2014   
            
            
               FI
            
            
               Euroopan unionin virallinen lehti
            
            
               C 361/15
            
         Kanne 6.8.2014 – Crosfield Italia v. ECHA
   (Asia T-587/14)
   2014/C 361/20
   Oikeudenkäyntikieli: italia
   
      Asianosaiset
   
   
      Kantaja: Crosfield Italia (Verona, Italia) (edustaja: asianajaja M. Baldassarri)
   
      Vastaaja: Euroopan kemikaalivirasto (ECHA)
   
      Vaatimukset
   
   Kantaja vaatii unionin yleistä tuomioistuinta kumoamaan ja siis julistamaan pätemättömäksi ja/tai vaikutuksettomaksi ECHA:n 28.5.2014 tekemän päätöksen nro SME 2013 4672, joka annettiin tiedoksi kantajalle 9.6.2014, ja katsomaan näin ollen, ettei kyseisellä päätöksellä ole mitään oikeusvaikutuksia, sekä kumoamaan maksujen perintälaskut ja muut erääntyneet seuraamusmaksut.
   
      Oikeudelliset perusteet ja pääasialliset perustelut
   
   Tämä kanne on nostettu Euroopan kemikaaliviraston päätöksestä, jossa katsottiin, ettei kantaja täytä kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta annetussa Euroopan parlamentin ja neuvoston direktiivissä 1907/2006 (EUVL L 396, s. 849) asetettuja edellytyksiä tullakseen katsotuksi pieneksi tai keskisuureksi yritykseksi, ja jossa siltä evättiin kyseisessä direktiivissä säädetyt edut ja se velvoitettiin maksamaan erääntyneet maksut ja verot.
   Oikeudelliset perusteet ja pääasialliset perustelut ovat samankaltaiset kuin asiassa T-620/13, Marchi Industriale v. ECHA.